מרסלה מאוס

מרסלה ו' מאוס היא פרופסור חבר לרפואה בבית הספר לרפואה של אוניברסיטת הרווארד ומנהלת התוכנית לאימונותרפיה תאית בבית החולים הכללי מסצ'וסטס. מאוס חוקרת ומפתחת אימונותרפיה לטיפול בסרטן, תוך שימוש בתאי T מהונדסים גנטית כנגד תאים ממאירים (תאי סרטן). מאוס למדה בבית הספר התיכון סטויבסנט (Stuyvesant) בניו יורק. היא בעלת תואר ראשון בביולוגיה ובספרות מהמכון הטכנולוגי של מסצ'וסטס. בהמשך קיבלה תואר MD-PhD מאוניבסיטת פנסילבניה, שם עבדה במעבדתו של קרל ה. ג'ון, ופיתחה שיטות להרחבת אוכלוסיות תאי T לצורך טיפולים רפואיים. היא ביצעה התמחות ברפואה פנימית בבית החולים של אוניברסיטת פנסילבניה מ-2006 עד 2008. לאחר מכן ביצעה תת-התמחות בהמטולוגיה ואונקולוגיה במרכז הסרטן ממוריאל סלואן קטרינג מ-2008 עד 2012. בשנת 2012 חזרה מאוס לאוניברסיטת פנסילבניה, שם מונתה למרצה בכירה ושימשה כאחראית על הרפואה התרגומית. מאז 2015 מאוס עובדת בבית החולים הכללי של מסצ'וסטס ובמכון לסרטן דנה-פרבר. במוסדות אלו מאוס מובילה את תוכנית האימונותרפיה התאית שבמסגרתה מתבצעים ניסויים קליניים על בסיס מחקריה. מאוס מפתחת תאי T בעלי אנטיגן כימרי (CAR-T) עבור חולי סרטן. היא הדגימה כי ניתן להשתמש בתאי CAR-T מהונדסים כדי לזהות ולהרוג תאי גידול המבטאים חלבון ספציפי, EGFRvllI (וריאנט III). היא מאמינה בשילוב תאי CAR-T עם מעכבי נקודות בקרה (checkpoint inhibitors) המשמשים לטיפול בסוגי סרטן אחרים. תאי ה-CAR-T יכולים לעבור את מחסום הדם-מוח, לחדור לגידול ולעורר תגובה חיסונית. מאוס השתמשה בטכנולוגיית קריספר (CRISPR-Cas9) כדי לפתח תאי CAR-T המבטאים מולקולה הנקראת Bi-specific T-cell engager (BiTE). תאי ה-CAR-T ממשיכים לייצר מולקולות BiTE שמביאות להשמדת הגידול. BiTE מכיל שתי זרועות מולקולריות, האחת תופסת את האנטיגן EGFR על תאי הגידול והשנייה מאתרת קולטן CD3 על פני תא T סמוך. ברגע שאנטיגן המטרה וקולטן תאי ה-T (ה-TCR, T-Cell receptor) קרובים זה לזה, תא ה-T יכול להשמיד את התא הסרטני. ה- BiTEs גורמים לתאי הגידול ולתאי ה-T להיות בסמיכות. בדרך כלל ה-BiTE גדול מכדי לחצות את מחסום הדם-מוח, אך תאי ה- CAR-T יכולים לעבור את מחסום דם-מוח ולייצר את ה-BiTE בתוך המוח. מאוס חברה בצוות ההנהגה של MicroMedicine, חברת הזנק אשר יוצרת מיקרו-נוזלים אוטומטיים לבידוד תאים מנוזלים ביולוגיים. מאוס זכתה במענק דיימון רוניון לחקר הסרטן בשלב 2 לפיתוח תאי CAR-T המכוונים לאנטיגנים לא תקינים הנוצרים מאונקוגנים. היא הפכה תאי CAR-T ל"כלי רכב משוריינים" שיכולים להיות מכוונים כנגד גליובלסטומה. Maus, Marcela (2007). "CD8+ T-cell responses to adeno-associated virus capsid in humans". Nature Medicine. 13 (4): 419–422. doi:10.1038/nm1549. PMID 17369837. Maus, Marcela (2013). "Cardiovascular toxicity and titin cross-reactivity of affinity-enhanced T cells in myeloma and melanoma". Blood. 122 (6): 863–871. doi:10.1182/blood-2013-03-490565. PMC 3743463. PMID 23770775. Maus, Marcela (2014). "Antibody-modified T cells: CARs take the front seat for hematologic malignancies". Blood. 123 (17): 2625–2635. doi:10.1182/blood-2013-11-492231. PMC 3999751. PMID 24578504. מרסלה מאוס, באתר גוגל סקולר "Marcela V. Maus, MD, PhD - Hematology/Oncology - Massachusetts General Hospital, Boston, MA". www.MassGeneral.org. נבדק ב-2019-08-02. "Cellular Immunotherapy Program". www.MassGeneral.org (באנגלית). נבדק ב-2019-11-28. "Marcela Maus, MD, PhD". 2019 World Medical Innovation Forum (באנגלית אמריקאית). נבדק ב-2019-08-02. "Marcela Maus, MD, PhD". MicroMedicine (באנגלית אמריקאית). נבדק ב-2019-08-02. "Combining CAR T cells with existing immunotherapies may overcome resistance in glioblastomas". ScienceDaily (באנגלית). נבדק ב-2019-08-02. "Building up its I/O ops, CRISPR Therapeutics allies with Marcela Maus at Mass General". Endpoints News (באנגלית). נבדק ב-2019-08-02. "New Discoveries and Honors in Cancer Research". Damon Runyon (באנגלית). נבדק ב-2019-08-02. "A new kind of CAR-T becomes a micro-pharmacy, eliminating glioblastoma in mice". STAT (באנגלית אמריקאית). 2019-07-22. נבדק ב-2019-08-02. "MicroMedicine™ Announces New Advisory Board Member, Dr. Marcela Maus". BioSpace (באנגלית אמריקאית). נבדק ב-2019-08-02.